Урысейм и Президент Путин Владимир Пятигорск къэкIуащ икIи Кавказ Ищхъэрэм и щIалэгъуалэм я «Мэшыкъуэ-2018» щIэныгъэ зэхыхьэм и лэжьыгъэм хэтащ
Ар еплъащ лъэпкъ фащэм и гъэлъэгъуэныгъэу Къэбэрдей-Балъкъэрым икIа волонтёрхэм къызэрагъэпэщам.
Лъэпкъ фащэр зэтегъэувэжыным, ар егъэфIэкIуэным елэжь творческэ IэнатIэм иригъэкIуэкI лэжьыгъэр зыхуэдэр къэралым и унафэщIым хуиIуэтащ Бэрбэч Хь. М. и цIэр зезыхьэ Къэбэрдей-Балъкъэр къэрал университетыр къэзыуха, дизайнер ныбжьыщIэхэм я ебланэ щIыналъэ зэхуаку конкурсым щытекIуа Къущхьэ Радимэ.
Гъэлъэгъуэныгъэр къызэрыщыхъуам и гугъу щищIым, Путин Владимир къыхигъэщхьэхукIащ: «Мыбы мыхьэнэшхуэ зэриIэм къыщымынэу, апхуэдэу икIи хуабжьу дахэщ».
КъБР-м и Iэтащхьэмрэ Правительствэмрэ я пресс-IуэхущIапIэ.
